b'\n_START_ARTICLE_\nPodpredsednik Zdru\xc5\xbeenih dr\xc5\xbeav Amerike\n_START_SECTION_\nIzbira\n_START_PARAGRAPH_\nSkupaj s predsednikom se voli tudi podpredsednika, ki je voljen za enako mandatno dobo in mora izpolnjevati enake pogoje za izvolitev kot predsednik. Slednje sicer ni posebej dolo\xc4\x8deno v ustavi, vendar je razumljivo, saj lahko podpredsednik postane predsednik brez posebne izvolitve. Sicer podpredsednik nima nobenih pooblastil, razen da vodi senat. \xc4\x8ce bi predsednik umrl ali izgubil mandat zaradi odvzema ali odstopa ali postal nesposoben za njegovo izvajanje, stopi na njegovo mesto podpredsednik, kar se je doslej zgodilo le dvakrat. _NEWLINE_V teoriji je mo\xc5\xbeen naslednji nenavaden polo\xc5\xbeaj: novi predsednik, prej podpredsednik, imenuje svojega podpredsednika (potrdi ga kongres z ve\xc4\x8dino glasov v obeh domovih). \xc4\x8ce nato predsednik izgubi mandat, ga nadomesti podpredsednik, ki pa ni bil izvoljen (Gerald Ford, ki je nasledil Richarda Nixona, ni bil izvoljen).\n_START_SECTION_\nSede\xc5\xbe\n_START_PARAGRAPH_\nSede\xc5\xbe ameri\xc5\xa1kega podpredsednika je rezidenca Number One Observatory Circle v Washingtonu.'